《次韵朱北窗阻雨留江馆对榻》
明代·虞堪

落花如海乱西东，绿水青山旧日同。无奈春光轻易晚，不知行路几时通。

竹深野鸟频呼雨，浪滚江豚正转风。苦欲留君休解缆，剪灯联榻话飘蓬。

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。